סברינה קרפנטר

סָבְּרִינָה אָן-לִין קַרְפֶּנְטֵר (באנגלית: Sabrina Annlynn Carpenter; נולדה ב-11 במאי 1999) היא זמרת ושחקנית אמריקאית זוכת פרס גראמי.

ראשית חייה
קרפנטר נולדה ב-11 במאי 1999 בליהיי ואלי, פנסילבניה. הוריה הם אליזבת, כירופרקטית ורקדנית לשעבר, ודייוויד קרפנטר. קרפנטר היא הצעירה מבין ארבע אחיות; אחיותיה הגדולות הן שרה, קיילה ושאנון. קיילה היא אחותה למחצה מצד אביה. המדבבת של בארט סימפסון, ננסי קרטרייט, היא דודתה של קרפנטר. כשהייתה בת תשע הגיעה למקום השלישי בתחרות שירה בהנחיית מיילי סיירוס. אביה בנה את אולפן ההקלטות הראשון של קרפנטר באחד הארונות בביתם כשהייתה בת עשר. קרפנטר קיבלה חינוך ביתי וגדלה בפנסילבניה לפני שעברה ללוס אנג'לס כשהייתה בת 13.

 קריירה 
ממוזער|280x280px|סברינה קרפנטר, פברואר 2015

 2011–2013: תחילת הקריירה 
היא החלה לפרסם גרסאות כיסוי ביוטיוב כשהייתה בת עשר וחתמה על חוזה ההקלטות הראשון שלה בגיל 12 עם הוליווד רקורדס. בינואר 2011 ערכה את הופעת הבכורה שלה כשחקנית בסדרת הטלוויזיה "חוק וסדר: מדור מיוחד" במהלך העונה ה-12 של התוכנית. מאוחר יותר באותה השנה היא הופיעה במשחק הווידאו "Just Dance Kids 2" כרקדנית.

במהלך שנת 2012 היא השתתפה כמדבבת בפרק של סדרת האנימציה "פיניאס ופרב". היא גם דיבבה נסיכה בסדרת האנימציה של דיסני ג'וניור, "הנסיכה סופיה הראשונה" משנת 2013 ועד 2018. באותה השנה היא לוהקה לכמה פרויקטים, כולל פיילוט של ABC בשם "The Unprofessional" ופיילוט של פוקס בשם "The Goodwin Games". הפיילוט השני עלה לאוויר לזמן קצת וקרפנטר גילמה בו את הגרסה הצעירה של דמותה של בקי ניוטון.

ב-25 בינואר 2013 יצא לאור הסרט "Noobz" בו גילמה את דמותה של בריטני. ב-6 בספטמבר יצא לאור הסרט "קרניים". באותה השנה גם הופיעה בהופעות אורח בסדרות "כתום זה השחור החדש" ו"אוסטין ואלי". באותה השנה ביצעה את השיר "Smile" באלבום Disney Fairies: Faith, Trust, and Pixie Dust ואת השיר "All You Need" לתוכנית הטלוויזיה "הנסיכה סופיה הראשונה".

 2014–2017: עבודה עם ערוץ דיסני 
בינואר 2013 פורסם כי קרפנטר לוהקה לתפקיד מאיה הארט בסדרת ספין אוף של "ילד פוגש עולם". זאת לאחר שהרשימה את מנהלי ערוץ דיסני עם הופעתה בפיילוט הכושל של ערוץ דיסני XD, "". הסדרה, שנקראה "העולם של ריילי", נחשבה לפריצה הגדולה של קרפנטר ושודרה מיוני 2014 עד ינואר 2017.

ב-14 במרץ 2014 הוציאה לאור את סינגל הבכורה שלה, "Can't Blame a Girl for Trying", שנכתב יחד עם מייגן טריינור. ב-8 באפריל הוציאה לאור את המיני-אלבום הראשון שלה, Can't Blame a Girl for Trying. ב-19 באוגוסט הוציאה את הסינגל השני שלה מתוך המיני-אלבום, "The Middle of Starting Over".

ב-13 בינואר 2015 הוציא את הסינגל "We'll Be the Stars", סינגל הבכורה מתוך אלבום הבכורה שלה. ב-7 באפריל הוציאה את הסינגל "Eyes Wide Open", הסינגל השני מתוך האלבום. ב-14 באפריל הוציאה לאור את אלבום הבכורה שלה, Eyes Wide Open. האלבום הגיע למקום ה-43 במצעד בילבורד 200 ומכר למעלה מ-12,000 עותקים בשבוע הראשון לצאתו וזכה בשני פרסי מוזיקה של רדיו דיסני.

ב-19 בפברואר 2016 הוציאה את הסינגל "Smoke and Fire". במרץ של אותה השנה, קרפנטר דיבבה דמות בשם מלודי במהלך שני פרקים של סדרת הטלוויזיה "וונדר מציל את העולם". ב-24 ביוני, קרפנטר כיכבה בסרט "הבייביסיטריות יוצאות להרפתקאות" חידוש של ערוץ דיסני לקומדיה הקלאסית משנות ה-80 "לילה מגניב". ב-29 ביולי 2016 הוציאה את הסינגל "On Purpose", סינגל הבכורה מתוך אלבומה השני. ב-14 באוקטובר הוציאה לאור את אלבומה השני, Evolution. האלבום הגיע הישר למקום ה-28 במצעד הבילבורד 200. ב-18 באוקטובר יצאה לסיבוב ההופעות הראשון שלה, "Evolution Tour", שנמשך עד 22 במאי 2017. ב-3 בינואר 2017 הוציאה את הסינגל "Thumbs", הסינגל השני מתוך אלבומה השני.

ב-19 במאי 2017 הוציאה את הסינגל "Hands" יחד עם מייק פרי ו-The Vamps. ב-29 ביוני וב-1 ביולי של אותה השנה היא הייתה מופע החימום של אריאנה גרנדה בסיבוב ההופעות "Dangerous Woman Tour" במופעים שנערכו בסאו פאולו. ב-6 ביולי יצאה לסיבוב ההופעות השני שלה, "The De-Tour", שנמשך עד 27 באוגוסט. ב-7 ביולי הוציאה את הסינגל "Why".

 2018–2020: ברודוויי ועבודה אחרי דיסני 
במרץ 2018 הוציאה את השיר "Alien" בשיתוף פעולה עם הזמר ג'ונאס בלו. ביוני 2018 הוציאה את הסינגל "Almost Love". השיר זכה ללמעלה משני מיליון צפיות תוך פחות מיום. באותה השנה שיחקה בסרט הקולנוע "השנאה שאתה נותן" המבוסס על הספר "השנאה שנתתם". הסרט יצא לאקרנים בארצות הברית ב-19 באוקטובר באותה שנה. בסרט היא משחקת ילדה בשם היילי, חברה טובה של סטארר, כוכבת הסרט. שיחקה גם בסרט "ההיסטוריה הקצרה של הדרך הארוכה", בו היא משחקת את נולה החיה בקראוון. הסרט יצא לאקרנים בהקרנת בכורה בפסטיבל הסרטים טרייבקה.

האלבום השלישי של קרפנטר יצא לאור בשני חלקים "Singular: Act I" ו-"Singular: Act II", החלק הראשון יצא ב-8 בנובמבר 2018 והחלק השני יצא ב-19 ביולי 2019. האלבום כולל גם את הסינגל "Sue Me" שיצא בנובמבר של אותה השנה.

בספטמבר 2019 יצא סרט של נטפליקס בכיכובה בשם "נערה גבוהה", בו גילמה דמות בשם הרפר.

ב-11 בפברואר 2020 הודיעה קרפנטר שתבצע את הופעת הבכורה שלה בברודוויי במחזמר "ילדות רעות" ב-10 במרץ בתפקיד הראשי של קיידי הרון. בעקבות מגפת הקורונה הוקפאה הפקת המחזה בשל סגירתם של תיאטראות ברודוויי, ובינואר 2021 פורסם כי המחזמר לא יעלה שוב בברודוויי.

ב-14 בפברואר 2020 הוציאה את הסינגל "Honeymoon Fades". במרץ הוציאה לאור שיר בשיתוף פעולה עם שופי הנקרא "Tricky".

ביוני התארחה בסדרה "Royalties" של רשת הסטרימינג Quibi והוציאה לאור שיר חדש בשם "Perfect Song" כחלק מהפסקול. באותו החודש, הסרט "ההיסטוריה הקצרה של הדרך הארוכה" בכיכובה יצא לאקרנים, ובו קרפנטר שרה את שיר הנושא של הסרט, "Your Name" עם מורגן קיבי. באותו החודש העלתה קרפנטר לחשבון האינסטגרם שלה סרטון שלה מבצעת שיר שכתבה בשם "April Fool". באוגוסט יצא לאור סרט נוסף בכיכובה, "בתוך הקצב", בנטפליקס בו תפקדה גם כמפיקה בפועל לצד אלישה קיז, ושרה את שיר הפתיחה "Let Me Move You ", אותו גם כתבה והלחינה.

באותו החודש, נבחרה קרפנטר להיות הפרזנטורית של חברת Fendi ברשת החברתית טיקטוק.

בספטמבר התארחה בגרסת הרמיקס לסינגל "Wow" של הזמרת זארה לארסון. באוקטובר, יצא סרט בכיכובה בשם "Clouds", סרט של רשת הסטרימינג דיסני פלוס במקור, בו גילמה את סמי בראון. כחלק מפסקול הסרט, קרפנטר לקחה חלק בארבעה שירים שנוגנו בסרט, ואף הופיעה בלייב ב-"Clouds: virtual concert" יחד עם פין ארגוס, מג דונלי ועוד.

באותו החודש הקימה קרפנטר חברת הפקות בשם "At last proudiction" ומכרה את הסרט הראשון שלה, "אליסה בארץ הפלאות", בשבעה מיליון דולרים לנטפליקס, בו היא גם מכבבת בתפקיד אליסה.

 2021–2024: Emails I Can't Send ו-Short n' Sweet 
ממוזער|291x291 פיקסלים|סברינה קרפנטר בהופעה, 2022
בינואר 2021, קרפנטר חתמה על חוזה עם חברת התקליטים איילנד רקורדס. לפני שהוכרז על החתמתה, היא הוציאה את הסינגל "Skin", שהגיע להישגים מרשימים תוך זמן קצר - צבר יותר מ-10 מיליון השמעות ב-48 השעות הראשונות לצאתו. באפריל פורסם כי קרפנטר משתתפת במותחן קומדי בשם "מקרה חירום". ב-9 בספטמבר 2021 הוציאה את הסינגל הראשון מתוך אלבומה החמישי, "Skinny Dipping". מאוחר יותר באותו חודש, היא דגמנה בתצוגת האופנה השלישית של Savage X Fenty. בנובמבר 2021, היא הפכה לשגרירת מותג של סמסונג בארצות הברית.

ב-18 בפברואר 2022 הוציאה את הסינגל השני מתוך האלבום, "Fast Times". ב-1 ביולי הוציאה את הסינגל השלישי מתוך האלבום, "Vicious". ב-15 ביולי הוציאה לאור את אלבומה החמישי, Emails I Can't Send תחת הוצאת איילנד רקורדס, האלבום כולל 13 שירים שהחלו כמיילים שכתבה לעצמה בתקופת מגפת הקורונה, ושימשו כאמצעי טיפול רגשי. האלבום הגיע למקום ה-23 במצעד הבילבורד 200. מאוחר יותר באותה השנה הוציאה לאור את הסינגל הרביעי מתוך האלבום, "Because I Liked a Boy". באוגוסט 2022 הכריזה קרפנטר על סיבוב ההופעות, "Emails I Can't Send Tour", לקידום אלבומה, שהחל בספטמבר 2022 והסתיים באוגוסט 2023. בדצמבר קרפנטר הוציאה רמיקס חגיגי לשיר "Nonsense": השיר נקרא "A Nonsense Christmas" והוא גרסה של השיר המקורי.

גרסת דלוקס של האלבום Emails I Can't Send בשם "Emails I Can't Send Fwd" יצאה ב-17 במרץ 2023 וכוללת שירים חדשים כמו "Feather", "Lonesome" ו-"Things I Wish You Said". רמיקס לשיר "Nonsense" יצא לאור ב-23 במרץ, בהשתתפות הראפרית קוי לראי. ב-29 במרץ, צ'ארלי פות' חשף סרט קצר בשם "That's Not How This Works" בכיכובו לצד קרפנטר. הסרט מתאר מערכת יחסים פיקטיבית ביניהם. הסינגל של פות', שגם הוא נקרא "That's Not How This Works", יצא ב-31 במרץ 2023. וכולל גם את קרפנטר וגם את דן + שי. ביוני 2023 קרפנטר הצטרפה לטיילור סוויפט והייתה מופע החימום בכל ההופעות באמריקה הלטינית ובאוסטרליה של "The Eras Tour". ב-18 באוגוסט הלהקה הקוריאנית פיפטי פיפטי הוציאה גרסה חדשה לשיר "Cupid", שכללה את קרפנטר. ב-21 באוגוסט קרפנטר השיקה בושם חדש בשם "Caramel Dream", הבושם השני שלה לאחר ההצלחה של הבושם הראשון "Sweet Tooth". הבושם פותח בשיתוף עם חברת Scent Beauty. ב-31 באוקטובר קרפנטר הוציאה קליפ לשיר "Feather". השיר הגיע למקום ה-37 במצעד הבילבורד הוט 100.

בפברואר 2024, קרפנטר אישרה שהיא נמצאת בתהליך עבודה על אלבום חדש. במרץ 2023, קרפנטר וגירל אין רד, ששימשו שתיהן כמופעי חימום בסיבוב ההופעות "The Eras Tour" של טיילור סוויפט, הוציאו שיר חדש בשם "" שהוא חלק מהאלבום של גירל אין רד, I'm Doing It Again Baby. ב-11 באפריל, קרפנטר הוציאה את הסינגל "Espresso", לפני הופעתה של קרפנטר בפסטיבל קואצ'לה 2024.

בספטמבר 2024, קרפנטר הופיעה בטקס פרסי הווידאו קליפים של MTV עם מחרוזת להיטיה "Please Please Please", "Taste" ו-"Espresso". באותו החודש, קרפנטר הפכה להיות האישה הראשונה בהיסטוריית מצעד בילבורד הוט 100 עם שלושה שירים בעשירייה הפותחת במשך חמישה שבועות רצופים עם "Espresso", "Please Please Please", ו-"Taste". באותו החודש, פורסם שקרפנטר תנחה ספיישל מוזיקלי לחג המולד שיעלה ב-6 בדצמבר 2024 בנטפליקס בשם "Nonsense: כריסמס עם סברינה קרפנטר". הספיישל יכלול "דואטים בלתי צפויים" ואורחים קומיים. קרפנטר מפיקה את הספיישל בשיתוף עם OBB מדיה  תחת החברה שלה "At Last Productions". סיבוב ההופעות של קרפנטר "Short n' Sweet Tour" החל ב-23 בספטמבר באוהיו, ויכלול 33 הופעות בארצות הברית לפני יציאה לבריטניה ב-2025.

באוקטובר 2024, פורסם כי קרפנטר תהיה המופע המרכזי בפסטיבל פרימוורה סאונד בברצלונה בתאריכים 5–7 ביוני 2025 לצד צ'ארלי XCX וצ'אפל רואן.

 2025–הווה: Man's Best Friend 
ב-6 ביוני 2025 קרפנטר הוציאה את הסינגל "Manchild". ב-11 ביוני 2025 קרפנטר הכריזה על אלבום האולפן השביעי שלה, Man's Best Friend, שיצא לאור ב-29 באוגוסט 2025. במקביל ליציאת האלבום, יצא וידאו קליפ לסינגל השני מתוך האלבום, "Tears".

 אמנותיות 
המוזיקה של קרפנטר מעוצבת בהשפעתם של מגוון רחב של אמנים. היא ציינה כי אמניות פופ מרכזיות כמו טיילור סוויפט, מדונה, בריטני ספירס, מריה קארי וכריסטינה אגילרה היוו עבורה השראה מוקדמת בהיכרות עם עולם הפופ. באופן מיוחד, השיר "Beautiful" של אגילרה היה נקודת מפתח בגילוי ובחידוד קולה. גישתה לכתיבת שירים שואבת השראה ממוזיקאיות עכשוויות כמו סוויפט ולורד, במיוחד בסגנון הסיפורי שלהן, בעוד ביונסה השפיעה על גישתה הניסיונית בסוגות שונות. בנוסף, קרפנטר הביעה הערכה למסורת הסול וה-R&B של אריתה פרנקלין, ויטני יוסטון ואטה ג'יימס. במישור אישי יותר, היא ציינה דמויות כמו דולי פרטון, קרול קינג וקרלי סיימון כמודלים של פשטות ועל-זמניות שעיצבו את דרכה המוקדמת. המפיק ג'ק אנטונוף הילל את ההומור הלירי שלה והשווה את סגנון הסיפור בשיריה ללהקת אבבא.

בתחילת דרכה הוגדרה כ"זמרת טין פופ", אך מאז התרחבה יצירתה לכיוונים מגוונים ובוגרים יותר. בעבודותיה המאוחרות יותר ניכרים שילובים של פולק-פופ, אקוסטי, קאנטרי, אלקטרופופ, האוס, דאנס-פופ, טראפ, היפ-הופ ו-רית'ם אנד בלוז. קרפנטר מתארת את עצמה כאמנית שמשלבת "אלמנטים מהכול", ומסרבת להגדיר את עצמה בז'אנר יחיד. מבחינה לירית, קרפנטר ידועה בחדות לשונה ובבהירות הרגשית בשיריה. היא משתתפת בכתיבה של רוב חומריה, לרוב מתחילה מרעיון לשם שיר ומפתחת אותו לנרטיב אישי המשלב פגיעות עם אירוניה מודעת לעצמה. בראיונות הדגישה כי שירה על מיניות אינה חייבת להיתפס כמזעזעת, אלא כחלק מחוויית חיים נשית אותנטית, וכי עבור מעריצות צעירות מדובר גם בהזדמנות ליהנות ולצחוק יחד. היא גם מולטי-אינסטרומנטליסטית: מנגנת בפסנתר, גיטרה, יוקולילי, בס ותופים. בהופעותיה שילבה נגינה חיה, בעיקר בגיטרה ובפסנתר.

דמותה האמנותית של קרפנטר מתאפיינת בנשיות מודגשת, תיאטרליות ואירוניה. האסתטיקה הוויזואלית שלה שואבת השראה מדמויות אייקוניות קולנועיות כמו מרילין מונרו, ומשלבת בין זוהר נשי קלאסי לבין מודרניות מודעת לעצמה. הקליפים וחומרי הפרסום לאלבומים כמו Short n' Sweet ו-Man's Best Friend מתאפיינים בסאטירה ובסימבוליזם פרובוקטיבי, המשלבים סגנונות רטרו (דיסקו של שנות ה-70, גלאם) עם סיפוריות אירונית-אפלה. בריאיון ל-Interview Magazine בשנת 2025 תיארה עצמה כ"אולד סקול", וציינה כי היא מעדיפה לגלות מוזיקה משנות ה-70, תוך הדגשת פליטווד מק, אבבא ו-The Blue Nile כהשראות מרכזיות. ביצירתה ניכר גם יסוד פמיניסטי: היא עושה שימוש בתמונות פרובוקטיביות לא לשם גירוי, אלא כדי לערער על ציפיות ולבסס אוטונומיה. היא מתייחסת לבחירותיה כאמירה מודעת, המאתגרת נורמות בתעשייה ובחברה לגבי מיניות נשית. כמו כן, קרפנטר ידועה בשליטתה בממד הבימתי. סיבובי הופעותיה משלבים חזות נוצצת, כמו מחוכים משובצי קריסטלים ותוכן ויזואלי קולנועי, והופעותיה בקואצ'לה הפכו ויראליות.

 חיים אישיים 
במרץ 2024 פורסם כי קרפנטר בזוגיות עם השחקן האירי בארי קיוגאן. בדצמבר של אותה השנה הם נפרדו.

 התבטאויות ועמדות 
קרפנטר היא מבקרת ותיקה של דונלד טראמפ, ובשנת 2024, לאחר בחירתו השנייה לנשיאות ארצות הברית, פנתה לקהל בהופעה והביעה צער על מצב המדינה ותמיכה בנשים שנוכחו בקהל. בשלהי 2025 גינתה קרפנטר בחריפות את ממשל דונלד טראמפ לאחר שזה פרסם סרטון רשמי שעשה שימוש ללא רשות בשירה "Juno" לצורך הצגת מעצרים של אכיפת מכס והגירה; היא תיארה את הסרטון כ"מרושע ומגעיל". קרפנטר הדגישה כי היא מתנגדת לכל שימוש ביצירתה כדי לקדם מדיניות שהיא רואה כלא אנושית, והבהירה שאין לערב אותה או את המוזיקה שלה באג'נדה פוליטית.

פילמוגרפיה
 סרטים 
שנהסרטתפקידהערות2012נובסבריטני2013קרנייםמרין ויליאמס בצעירותה2018השנאה שנתתם היילי2019The Short History of the Long Roadנולהנערה גבוהההרפר קריימןסרט מקורי של נטפליקס2020בתוך הקצבקווין אקרמןענניםסמי בראוןסרט מקורי של דיסני+2022נערה גבוהה 2הרפר קריימןמקרה חירוםמאדי2024Nonsense: כריסמס עם סברינה קרפנטרעצמהמנחה; גם מפיקהTBAהמרחק ממני אליךיפורסם בהמשךקדם-הפקה

טלוויזיה
שנהסדרהתפקידהערות2011חוק וסדר: מדור מיוחדפאולהפרק: "Possessed"2012פיניאס ופרבסיסידיבוב; 2 פרקיםGulliver Quinnאיריססרט טלוויזיה2013–2018הנסיכה סופיה הראשונההנסיכה ויואןדיבוב, 16 פרקים2013משחקי גודוויןקלואי גודווין בצעירותה5 פרקיםכתום זה השחור החדשג'סיקה וודג'פרק: "Fucksgiving"אוסטין ואלילוסיפרק: "Moon Week & Mentors"2014–2017העולם של ריילימאיה הארטתפקיד ראשי (3 עונות); 72 פרקים2016וונדר מציל את העולםמלודידיבוב, פרק: "The Legend"מותחים בהליכהעצמהפרק: "Adventures in Babysitting"הבייביסיטריות יוצאות להרפתקאותג'ני פארקרסרט מקורי של ערוץ דיסני2016–2019חוקי המרפי של מיילומליסה צ'ייסדיבוב; 40 פרקים2017סוי לונהעצמה2 פרקים2018מיקי ומכוניות המירוץנינה גליטרדיבוב, פרק: "Super-Charged: Pop Star Helpers"2020Royaltiesביילי רוג'3 פרקים2025סאטרדיי נייט לייבעצמהמגישה וגם אורחת מוזיקלית

 דיסקוגרפיה 

אלבומי אולפן
 2015: Eyes Wide Open
 2016: Evolution
 2018: Singular: Act I
 2019: Singular: Act II
 2022: Emails I Can't Send
 2024: Short n' Sweet
 2025: Man's Best Friend

מיני-אלבומים
 2014: Can't Blame a Girl for Trying
 2017: Pandora Sessions
 2023: Fruitcake

 סיבובי הופעות 
 2016–2017: Evolution Tour
 2017: The De-Tour
 2019: Singular Tour
 2022–2023: Emails I Can't Send Tour
 2024–2025: Short n' Sweet Tour

 פרסים ומועמדויות 
 שנה פרס קטגוריה עבור תוצאהמקור 2015 פרסי המוזיקה של רדיו דיסני השיר הכי קליט "Can't Blame a Girl For Trying"  2016 ה"המנון" הטוב ביותר "Eyes Wide Open"  2017 השיר הכי קליט "On Purpose"  2018 "Why" פרס המוזיקה של iHeartRadioהאלבום הווקאלי הטוב ביותר Singular: Act I 2019טקס פרסי האמיסדרת האנימציה הטובה ביותרחוקי המרפי של מיילו 2024פרס המוזיקה של iHeartRadioהליריקה הטובה ביותר"Nonsense"סגנון סיבוב ההופעות הטובה ביותרסברינה קרפנטרפרס בחירת הילדים של ניקלודיאוןהכרטיס האהוב של השנהEmails I Can't Send Tourשיר ויראלי אהוב"Espresso"פרס הווידאו קליפים של MTVשיר השנה העריכה הטובה ביותראמן השנהסברינה קרפנטרהפופ הטוב ביותרשיר הקיץ"Please Please Please"הבימוי הטוב ביותרהבימוי האמנותי הטוב ביותרפרסי המוזיקה של MTV אירופההשיר הטוב ביותר"Espresso"האמן הטוב ביותרסברינה קרפנטראמן הפופ הטוב ביותרהמעריצים הכי גדוליםהמופע האמריקאי הטוב ביותרפרס המוזיקה של בילבורדאמן מוביל זמרת מובילה אמן ההוט 100 המוביל אמן שירי סטרימינג המוביל אמן שירי רדיו מוביל אמן הבילבורד גלובל 200 המוביל אמן הבילבורד גלובל 200 (ללא ארצות הברית) המוביל שיר הבילבורד גלובל 200 המוביל"Espresso" שיר הבילבורד גלובל 200 (ללא ארצות הברית) המוביל 2025פרס גראמיאלבום השנהShort n' Sweetתגלית השנהסברינה קרפנטרהקלטת השנה"Espresso"שיר השנה"Please Please Please"אלבום הפופ הווקאלי הטוב ביותרShort n' Sweetביצוע סולו הפופ הטוב ביותר"Espresso"פרס המוזיקה האמריקאיתשיר השנהשיר פופ אהובאמן השנהסברינה קרפנטרזמרת פופ אהובהאלבום השנהShort n' Sweetאלבום פופ אהובפרס בחירת הילדים של ניקלודיאוןאלבום מועדףשיר אהוב"Taste"זמרת פורצת אהובהסברינה קרפנטרשיתוף פעולה מוזיקלי אהוב"Please Please Please" (בהשתתפות דולי פרטון)פרס הווידאו קליפים של MTVקליפ השנה"Manchild"הפופ הטוב ביותרשיר הקיץאמן הפופ הטוב ביותרסברינה קרפנטרהאלבום הטוב ביותרShort n' Sweetפרס המוזיקה של ARIAהאמן הבינלאומי הטוב ביותר

קישורים חיצוניים



הערות שוליים

*
קטגוריה:יוטיובריות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:ערוץ דיסני: שחקנים ומנחים
קטגוריה:פורבס 30Under30
קטגוריה:אמריקאים שהופיעו ברשימת טיים 100 נקסט
קטגוריה:אמני איילנד רקורדס
קטגוריה:אמניות הוליווד רקורדס
קטגוריה:יוטיוברים אמריקאים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:זמרות מצו סופרן
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:אמריקאיות שנולדו ב-1999
קטגוריה:אמריקאים שנולדו ב-1999